text: Politiet efterlyser brandstiftere
  19 juni 2014 kl. 15.25
  Politiet efterlyser to unge mænd, der er mistænkt for at stå bag to påsatte brande og en lang stribe indbrud i kolonihavehuse natten til torsdag. Se signalementet her.
  Brandene og indbrudene fandt sted i haveforeningen på Fuglsangvej i Fredericia. De to mænd blev set køre fra stedet på en mørk scooter og blev kort tid efter set sætte ild til en gammel knallert på den nærliggende Søndermarksvej.
  Har du set eller hørt noget i forbindelse med episoden, så hjælp Sydøstjyllands Politi med oplysninger på 114.
  SIGNALEMENT
  De to mænd beskrives begge som danske af udseende. 15 til 20 år. Cirka 170 centimeter høje med almindelig kropsbygning.Den ene havde kort, brunt karseklippet hår. Han var iført en mørk jakke med hætte og mørke bukser. Han havde også handsker på og medbragte desuden en cirka halv meter lang rød boltsaks.Den anden mand havde lyst mellemlangt og tvajset eller pjusket hår. Han var iført en sandfarvet jakke og mørkeblå jeans. Han havde ikke handske på. Han medbragte desuden en ukrudtsbrænder med en sort flaske.
  
  